जॉन्स हॉपकिन्स युनिवर्सिटी

जॉन्स हापकिंस यूनिवर्सिटी (Johns Hopkins University) अमेरिका का एक निजी रिसर्च विश्वविद्यालय है। यह विश्वविद्यालय अमेरिका के बाल्टीमोर, मैरीलैंड में स्थित है। यह विश्वविद्यालय सन् 1876 ईस्वी में स्थापित किया गया था। इसका नाम अमेरिकी उद्यमी जॉन जॉप्स हॉपकिन्स के नाम पर रखा गया था। जॉन्स हॉपकिन्स यूनिवर्सिटी को संयुक्त राज्य अमेरिका में पहला रिसर्च विश्वविद्यालय माना जाता है। जॉन्स हॉपकिन्स यूरोपीय अनुसंधान संस्थान मॉडल पर आधारित पहला अमेरिकी विश्वविद्यालय था। इतिहास विश्वविद्यालय का नाम 19वीं सदी के मैरीलैंड के परोपकारी जॉन्स हॉपकिन्स के नाम पर रखा गया है। वो क्वेकर मूल के एक उद्यमी थे और बाल्टीमोर तथा उसके बाहर सार्वजनिक स्वास्थ्य और शिक्षा में सुधार लाने में विश्वास करते थे। जॉन्स हापकिंस यूनिवर्सिटी सन् 1876 में उसके पहले अध्यक्ष डैनियल कॉइट गिलमैन के शपथ ग्रहण के साथ खुला था। उन्होंने विश्वविद्यालय और अन्य संस्थानों, जिनमें विश्वविद्यालय प्रेस, अस्पताल और नर्सिंग और चिकित्सा के स्कूल शामिल हैं, के उद्घाटन का मार्गदर्शन किया। होमवुड परिसर में मूल शैक्षणिक भवन, गिलमैन हॉल, का नाम उनके सम्मान में रखा गया है। गिलमैन ने अपने उद्घाटन भाषण में कहा, "हमारा सरल उद्देश्य विद्वानों को मजबूत, उज्ज्वल, उपयोगी और सच्चा बनाना है"। इसका आज दुनिया भर में अनुकरण किया जा रहा है। उन्होंने उस समय जो मिशन बताया था, वह आज भी विश्वविद्यालय का मिशन बना हुआ है। जॉन्स हॉपकिन्स यूनिवर्सिटी प्रेस जॉन्स हॉपकिन्स यूनिवर्सिटी प्रेस जॉन्स हॉपकिन्स यूनिवर्सिटी का प्रकाशन प्रभाग है। इसकी स्थापना 1878 में हुई थी और इसे संयुक्त राज्य अमेरिका में सबसे पुराना लगातार चलने वाला यूनिवर्सिटी प्रेस होने का गौरव प्राप्त है। आज तक प्रेस ने 6,000 से अधिक शीर्षक प्रकाशित किए हैं और वर्तमान में 65 विद्वानों की पत्रिकाएँ और हर साल 200 से अधिक नई किताबें प्रकाशित करता है। अनुसंधान केंद्र और संस्थान जॉन्स हॉपकिन्स अस्पताल अनुप्रयुक्त भौतिकी प्रयोगशाला अंतरिक्ष दूरबीन विज्ञान संस्थान बर्मन जैव नैतिकता संस्थान जॉन्स हॉपकिन्स नीति अध्ययन संस्थान विल्मर नेत्र रोग संस्थान सन्दर्भ